text: Drama til Venstre-valg
  25 februar 2015 kl. 20.03
  Venstre i Fredericia skulle onsdag finde ny formand til lokalforeningen. Kun én kandidat var stillet op, men det endte ikke med at være ham, der fik posten.
  
  Michael Wognsen var indtil onsdag aften eneste kandidat til formandsposten i Venstres lokale afdeling i Fredericia. Men da valget kom, dukkede der en ny kandidat op. En helt anden kandidat, Peder Tind, valgte at stille op i sidste øjeblik.
  Med udsigt til at få en konkurrent om pladsen som formand valgte Wognsen at trække sit kandidatur. Dermed kunne Peder Tind slippe udenom et kampvalg og stryge direkte ind på formandsposten i Venstre i Fredericia.
  Du kan høre hvad den nye formand siger til posten i klippet her (varighed 0:53)
  